De designmessige forskjellene er slående, og det vil avhenge av smaken din og hvor mye vekt du legger på et gjennomført design. Med rundt eller ovalt speil vil du definitivt få en interessant look som bryter med de rette linjene. Det vi er mest vant med er rektangulær eller kvadratisk form på speilet. Med disse vil mer av interiøret reflekteres og det kan gi større romfølelse. Vi har som oftest ikke behov for en speilflate på badet som er større enn at det viser ansikt og overkropp, så dermed kan kanskje et rundt speil være prikken over i’en om du ønsker å freshe opp baderomsinteriøret.